Henry Harley "Hap" Arnold (25 Junie 1886 - 15 Januarie 1950) was 'n Amerikaanse generaal in beide die Amerikaanse Leër en Amerikaanse Lugmag. Arnold was 'n lugvaartpionier, hoof van die Air Corps (1938–1941), bevelvoerende generaal van die United States Army Air Forces, die enigste Amerikaanse lugmag generaal wat 'n vyfster-rang beklee het, en die enigste offisier wat 'n vyfster-rang beklee het in twee verskillende Amerikaanse militêre dienste. Arnold was ook die stigter van Project RAND, wat ontwikkel het tot een van die grootste nie-winsgewende wêreldbeleide dinkskrums, die RAND Korporasie, en een van die stigterslede van Pan American World Airways. Hy is opgelei in die vliegkuns deur die Wright Brothers, was een van die eerste militêre vlieëniers wêreldwyd en een van die eerste drie gesertifiseerde vlieëniers in die geskiedenis van die Amerikaanse Lugmag. Hy het sy vrees vir vlieg te bowe gekom met al sy wedervaringe in die vroeë dae van lugvaart, toesig gehou oor die uitbreiding van die lugmag gedurende die Eerste Wêreldoorlog en 'n protégé geword van generaal Billy Mitchell.